Ansgar Sørlies vei (Oslo)

Ansgar Sørlies vei (1–79, 2–76) er en vei på Lille Tøyen i bydel Grünerløkka i Oslo. Den går fra Solefallsveien til Øysteins plass og utgjør den søndre langsida på ringveien i Lille Tøyen hageby.

Veien består av typiske hagebyblokker på to etasjer, oppført rundt 1918 etter Magnus Poulssons tegninger.

Navnet er etter teglverksbestyrer Ansgar Sørlie, som bodde på Lille Tøyen, blant annet i nr 6. Han blei i 1944 arrestert for distribusjon av den illegale avisen V-posten. Seinere samme år blei han sendt til Tyskland med fangeskipet DS «Westfalen», som forliste underveis. Sørlie var av de mange som omkom.Ingar Arneberg: Lille Tøyen – arbeidernes hageby, eget forlag 1989, side 108.

Tidligere het veien Halvdans vei. Et opprinnelig forslag var Tømmermandsveien.Arneberg, side 73–74 og 113.

 Referanser 

 Kilder 
 Oslo byleksikon

 Eksterne lenker 


Kategori:Veier i Oslo
Kategori:Lille Tøyen
Kategori:Veier i Oslo oppkalt etter menn